หุ้น,ทองคำสหรัฐปิดบวก/น้ำมันพุ่งแรง
ดาวโจนส์ปิดบวก 162.82 จุด ขานรับวุฒิสภาผ่านร่างกฎหมายโครงสร้างพื้นฐาน ด้านราคาน้ำมันพุ่ง 1.81 ดอลลาร์ ขณะที่ทองคำบวก 5.20 ดอลลาร์
11 ส.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,264.67 จุด เพิ่มขึ้น 162.82 จุด หรือ +0.46% ดัชนี เอสแอนด์พี 500 ปิดที่ 4,436.75 จุด เพิ่มขึ้น 4.40 จุด หรือ +0.10% ดัชนี แนสแดค ปิดที่ 14,788.09 จุด ลดลง 72.09 จุด หรือ -0.49%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 10 ส.ค. โดยดาวโจนส์ และ เอสแอนด์พี 500 ต่างก็ปิดทำนิวไฮ ขานรับข่าววุฒิสภาสหรัฐลงมติผ่านร่างกฎหมายการใช้จ่ายด้านโครงสร้างพื้นฐานวงเงิน 1 ล้านล้านดอลลาร์เพื่อกระตุ้นเศรษฐกิจและการสร้างงานในสหรัฐสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกันยายน เพิ่มขึ้น 1.81 ดอลลาร์ ปิดที่ 68.29 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนตุลาคม เพิ่มขึ้น 1.59 ดอลลาร์ ปิดที่ 70.63 ดอลลาร์ต่อบาร์เรลราคาทองคำโคเม็กซ์งวดส่งมอบเดือนธันวาคม เพิ่มขึ้น 5.20 ดอลลาร์ ปิดที่ 1,731.70 ดอลลาร์ต่อออนซ์